**ПРОЕКТ**

**«Ларбийр бу вайн ненан мотт, оьздангалла – лардийр ду вайн къам»**

**Х1оттийнарг:** Лоьмар пхиъ «Хадижа» ц1е йолчу берийн бешара кхетош – кхиорхо Багаева Разет Умаровна.

«Нохчийн мотт уггар а хазачу а,

 хьалдолчу а меттанех цхьаъ бу,

нагахь кхоччушдика иза хууш хьо велахь».

(Л. Н. Толстой)

 БОЦЦА ЧУЛАЦАМ (АННОТАЦИЯ)

 Мотт вайн ойланан а, кхетаман а, хьекъалан а, дахаран а уггаре ца хилча йиш

йоцу г1ирс бу. Иза хьекъалан а, ойланан а хазна ю. Х1ора халкъан ненан мотт –

цуьнан дахаран хазна ю. Ненан мотт х1ора къоман а, х1ора халкъан а культурин

бух бу. Иза к1орггера дика 1амор вайн декхар ду.

 МАЬ1НАЛЛА (АКТУАЛЬНОСТЬ)

 Ненан мотт - нохчийн мотт! Х1ун хир ду дуьненахь хьол мерза, деза? Дуьненахь

уггаре баккхийчу тамашех цхьаъ адаман мотт бу. Адам кхидолчу дийнатех

къасточу билгалонех коьртаниг а мотт бу. Ма - дарра аьлча, адамах адам дийриг

а адаман мотт бу.

 Дуьненахь дехачу х1ора къомана а шен мотт белла Дала. Шен ненан маттаца

кхуьуш ю къоман культура, литература, искусство. Ала деза, къоман уггаре еза а,

уггаре сийлахь а хазна ю оцу къоман мотт. Буьйцучу маттаца бен цхьа а х1ума дийца йиш яц вайн, цхьана а х1уманах лаьцна х1умма а ала а, дийца а адамийн таро хир яцара, буьйцуш болу аьзнийн мотт ца хилча. Мотт - иза къоман са, адамаллин куьзга ду, массо х1уманан а бух бу. Цуьнца доьзна ду халкъан дерриге а дахар: уьйраш, болх, гергарло, хазахетар, халахетар, сий, яхь, хьекъал, кхетам. Халкъан кица дало лаьа суна кхузахь: Мотт бу - къам ду, мотт бац – къам дац. Сецна бакъ ду, мотт вай лар ца бахь, цуьнан сий ца дахь, вайн къоман сий дужур ду.

 1АЛАШОНАШ (ЦЕЛИ)

- ненан матте шовкъ кхоллар, цуьнца йолу уьйр-марзо ч1аг1йар, цуьнан йистйоцу хазалла, бухбоцу маь1на довзийтар;

- нохчийн къоман г1иллакхашка, ламасташка болу лерам совбаккхар.

 ХЬЕСАПАШ (ЗАДАЧИ)

- берийн къамел кхиор, нохчийн къоман хаза г1иллакхаш довзийтар;

- шен къоман мехкан сий лардан лаам кхиор;

- нохчийн халкъан барта кхолларалла йовзийтар;

- берийн дайн-нанойн тидам ненан маттана т1ебахийтар.

 ЧУЛАЦАМ (СОДЕРЖАНИЕ)

|  |  |  |
| --- | --- | --- |
| Кечамбаран мур(подготовительный этап) | Коьрта мур(основной этап) | Ерзоран мур(заключительный этап) |
| - план х1оттор;- 1алашонаш х1иттор;- литература лахар;- г1ирс вовшахтохар. | -кхиархошна нохчийн фольклор йовзийтар;- кхиархошна тайп-тайпана ловзарш довзийтар;-белхан накъосташца хуург декъар;- дайшца-наношца къамел дар;-занятеш, мероприятеш д1айахьар. | девзинчуьнан жам1 дар. |

РЕСУРСАШ

(ловзарш, х1етал – металш, туьйранаш, чехкааларш, кицанаш, дагардарш, байташ, иллеш, эшарш)

ДЕКЪАШХОЙ (УЧАСТНИКИ)

Кхетош – кхиорхо, кхиархой, дай – наной.

1АЛАШОНЕ ЛАДУГ1УРШ (ЦЕЛЕВАЯ АУДИТОРИЯ)

Ишколана кечамбаран тоба 6 шо кхаьчна бераш.

ХИЛАРЕ САТИЙСАР (ОЖИДАЕМЫЙ РЕЗУЛЬТАТ)

Ненан мотт шарбаларе, дош нийса алар тодаларе. Берийн ладог1ар, х1ума довза лаар алсамдаларе. Ненан мотт, дайн г1иллакхаш довзаро дуьненах болу кхетам шорбаре. Нохчийн къоман ловзаршка, иллешка,туьйранашка,барта кхолларалле болу безам ч1аг1баларе. Кхиархойн къамелан меже шарйаларе.

ПАЙДА ЭЦНА ЛИТЕРАТУРА:

1. «Сан къоман хазна»

2. «Берийн беш» газеташ

3. «Стела1ад» журналаш

4. «Нохчийн фольклор»

5. «Орга» журнал